## **PRILOG 4: NACRT UGOVORA**

Udruga za robotiku „Futura“, Tolanac 67, 21216 Kaštel Stari, OIB: 71632716377, zastupana po Goranu Samardžiću (u daljnjem tekstu: NARUČITELJ)

i

*Odabrani ponuditelj, Adresa i OIB*, zastupan o direktoru *ovlaštena osoba ponuditelja*, (u daljnjem tekstu: ISPORUČITELJ)

sklopili su dana **XY. mjeseca 2022.** godine u Kaštel Starom, sljedeći

**UGOVOR O NABAVI ROBA**

**Za grupu \_\_\_\_\_\_\_\_\_\_\_\_\_ ( navesti naziv grupe )**

**Članak 1.**

Naručitelj povjerava, a Isporučitelj se obvezuje da prema uvjetima javnog nadmetanja, ovog ugovora i ponude broj *\_\_\_\_\_\_\_\_\_\_\_\_* od *\_\_\_\_\_\_\_.2022.* godine isporuči, montira, preda do pune funkcije naručitelju *navesti koju robu odnosno / koju grupu robe* kao što je definirano kroz postupak Javnog nadmetanja - Predmet nabave: Nabava opreme za školski STEM centar za robotiku po grupama , Projektni element: Razvoj i provedba (višednevnih) lokalnih radionica sa svrhom popularizacije STEM-a, Evidencijski broj nabnave : Nabava 3 za:

*Grupa 7 : Nabavka 2 kompleta robota*

**Članak 2.**

Ugovorena vrijednost isporučene robe, po izvršenju svih obveza po ovom ugovoru, iznosi:

**\_\_\_\_\_\_\_\_\_\_\_\_\_\_\_\_\_\_\_\_\_\_ kn bez PDV-a,**

**\_\_\_\_\_\_\_\_\_\_\_\_\_\_\_\_\_\_\_\_\_\_ kn iznos PDV-a,**

**\_\_\_\_\_\_\_\_\_\_\_\_\_\_\_\_\_\_\_\_\_\_ kn s PDV-om.**

Ponuđena cijena u vrijeme ugovora o nabavi neće se mijenjati do ispunjenja ugovora.

Na ugovorenu vrijednost ne mogu utjecati eventualne promjene okolnosti na bilo kojoj od strana ovog ugovora, kao niti okolnosti koje su bez utjecaja bilo koje od ugovorenih strana.

**Članak 3.**

Izvršenjem obveza isporuke ugovorene robe smatra se dan potpisivanja zapisnika o konačnoj primopredaji iz članka 7. ovog ugovora.

Isporučitelj je suglasan da će ugovorene obveze za isporuku robe izvršiti u roku ne dužem od **\_\_\_\_\_\_\_ dana (slovima: \_\_\_\_\_\_\_ dana), odnosno sukladno dokumentaciji za nadmetanje** od dana potpisivanja ugovora o nabavi.

Isporučitelj ima pravo na produženje roka u skladu s mjerama utvrđenim aktima državnog organa, pojavom prirodnih nepogoda (potresi, poplave i sl.) ili uslijed drugih promjena koje utječu na isporuku robe, a koje se nisu mogle predvidjeti ustaljenim metodama.

Isporučitelj je u obvezi zahtjev za produženje roka podnijeti naručitelju u pisanom obliku najkasnije u roku od 8 (osam) dana od prestanka događaja zbog kojeg je bio spriječen izvršiti ugovorne obveze. Produženje roka za isporuku robe po ovom ugovoru dat će se u pisanom obliku aneksom ovom ugovoru.

U slučaju zakašnjenja sa isporukom Isporučitelj je obvezan platiti ugovornu kaznu u iznosu od 5 ‰ (promila) ugovorene vrijednosti dnevno, do najviše 10 % ugovorene vrijednosti.

**Članak 4.**

Naručitelj je obvezan platiti račun u roku 30 dana od datuma isporuke robe i stavljanja robe u funkciju.

Ugovorena cijena ne može se povećati tijekom ovog ugovora.

**Članak 5.**

Isporučitelj je dužan isporučiti robu prema zahtjevima Naručitelja, pravilima struke, važećim standardima, normativima, zakonima i tehničkim propisima Republike Hrvatske.

Isporučitelj je u obvezi pismeno obavijestiti Naručitelja o datumu isporuke robe i to najmanje 10 dana prije isporuke.

Isporučitelj je dužan odmah otkloniti nedostatke utvrđene prilikom primopredaje i nadoknaditi sve troškove i štete koje bi zbog nedostatka isporučene robe mogle proisteći.

Ukoliko isporučitelj bez krivnje Naručitelja jednostavno prekine ugovor, dužan je vratiti Naručitelju sva novčana sredstva koje je Naručitelj isplatio Isporučitelju na ime ugovorenih obveza sa zakonskom zateznom kamatom do trenutka raskida ugovora i obeštetiti Naručitelja za nastalu štetu.

U periodu od isporuke do uspješno izvršene primopredaje, odgovornosti i rizik glede slučajne propasti, oštećenja ili gubitka robe iz članka 1. ovog ugovora snosi Isporučitelj.

**Članak 6.**

Naručitelj može raskinuti ovaj ugovor i prije isteka roka na štetu Isporučitelja u slučaju:

- neopravdanog zakašnjenja isporuke robe većeg od 10 (deset ) kalendarskih dana,

- opetovanog upozorenja Isporučitelju od strane Naručitelja na nekvalitetno izvršavanje ugovorenih aktivnosti.

Naručitelj je dužan o nastupanju okolnosti utvrđenih u stavku 1. ovog članka pismeno izvijestiti Isporučitelja o razlogu zbog kojeg raskida ugovor. Kao rok raskida ugovora utvrđuje se 30 dana, računajući od dana dostave pismenog izviješća Isporučitelju.

**Članak 7.**

Ugovorena roba se zaprima na mjestu koje Naručitelj odredi narudžbom, na lokaciji Osnovna škola Stjepana Ivičevića, Ul. Ante Starčevića 14, 21300, Makarska.

Naručitelj i Isporučitelj će izvršiti primopredaju ugovorene robe i o tome će sastaviti Zapisnik o izvršenom preuzimanju isporučene i u funkciju stavljene robe, te ispunjavanju ugovornih obveza.

Dan potpisivanja primopredajnog zapisnika smatrat će se danom stupanja na snagu jamstva za otklanjanje nedostataka u jamstvenom roku.

Isporučitelj je dužan prilikom primopredaje dostaviti:

1. jamstvene listove (ukoliko je primjenjivo)
2. upute za rad i rukovanje na hrvatskom jeziku (ukoliko je primjenjivo)

Gore navedenu dokumentaciju potrebno je dostaviti u jednom primjerku *s popisom isporučene robe* koja će činiti sastavni dio primopredajnog zapisnika iz stavka 3. ovog članka.

Jamstveni rok za isporučenu robu iznosi \_\_\_\_\_\_\_\_\_\_\_ mjeseci.

**Članak 8.**

Isporučitelj jamči Naručitelju oslobađanje od bilo kojih odgovornosti za plaćanje iznosa po svim traženjima, zahtjevima, sudskim presudama i od svih vrsta rashoda u svezi s povredama, nesretnim slučajevima u procesu izvršenja ugovornih obveza od strane Isporučitelja, isključujući slučajeve kada je šteta nastala krivnjom Naručitelja.

Naručitelj nema nikakve obveze ni odgovornosti ukoliko se pojave zahtjevi prema Isporučitelju nezavisno kojeg karaktera od strane trećih osoba.

U slučaju bilo kakvih razlika ugovorene dokumentacije, specifikacije i tehničkih karakteristika Isporučitelja i specifikacije i tehničkih karakteristika iz ponudbene dokumentacije Naručitelja, mjerodavna je ponudbena dokumentacija Naručitelja.

**Članak 9.**

Eventualne sporove ugovorene strane će nastojati riješiti sporazumno, a u slučaju nemogućnosti sporazumnog rješenja spora ugovorne strane su se sporazumjele da je za rješavanje spora nadležan Općinski sud u Splitu.

Ovaj ugovor sastavljen je u četiri (4) istovjetna primjerka od kojih svaka ugovorna strana zadržava po dva (2) primjerka.

ZA ISPORUČITELJA: ZA NARUČITELJA:

***Tvrtka Isporučitelj* Udruga za robotiku „Futura“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***ovlaštena osoba ponuditelja*** Goran Samardžić

predsjednik